Ekde apero de Interreto la angla okupis la lokon de la “universala” reta lingvo. En februaro 2020, laŭ WebTech3, pli ol duono de la retejoj en Interreto estis en la angla.

Sed nun en Interreto aperas ĉiam pli da homoj, parolantaj diversajn lingvojn, kio kaŭzis veran lingvan revolucion — ni ekhavis eblecon traduki al la angla el pluraj lingvoj per unu musoklako.

Lastatempe multaj teknologiaj kompanioj klopodas registri ne-anglajn vortojn, trovitajn en Interreto, por ciferecigi tiamaniere plurajn lingvojn. Google [eo], Yoruba Names [en], Masakhane MT [en] kaj ALC [en] estas inter firmaoj, kiuj klopodas kombini teknologiojn kaj lingvojn, diferencajn de la angla.

Komence de februaro 2020 Google anoncis, ke post kvarjara paŭzo ĝi aldonos al Google Translate [tradukilo] kvin pliajn lingvojn, inter kiuj la ruanda, ujgura, tatara, turkmena kaj odia.

Sed ĉu okazis al vi, ke post elekti traduk-opciojn vi komprenis, ke traduko al la angla estas en plej bona kazo nur parte akceptebla kaj en plej malbona kazo — tute nekomprenebla? Larĝigo de la lingva gamo alfrontas plurajn kontraŭdirojn kaj malfacilaĵojn.

Tvitero proponas tradukon el la joruba al la angla per la Google-tradukilo kaj kutime la rezulto estas ne tre fuŝa — eble kelkaj vortoj estos tradukitaj ĝuste.

La kaŭzo de tiuj komplikaĵoj radikas en tio, ke teknologiaj firmaoj kutime kolektas siajn lingvistikajn datumojn [en] por traduki el la angla, ĉerpante ilin en Interreto. Por iuj lingvoj tiuj datumoj konvenas, sed la lingvoj kiel la joruba kaj la igba, du ĉefaj lingvoj de Niĝerio, prezentas malfacilaĵojn pro tio, ke transdonado de tonoj helpe de diakritaj tekstoj en la vortoj povas esti ne kompleta aŭ malĝusta.

Reprezentanto de Google klarigis [en], kial la firmao bezonis kvar jarojn por aldoni kvin pliajn lingvojn:

Google Translate learns from existing translations found on the web, and when languages don’t have an abundance of web content, it’s been difficult for our system to support them effectively. … However, due to recent advances in our machine learning technology, and active involvement from our Google Translate Community members, we’ve been able to add support for these languages.